Norgesmesterskapet i fotball for menn 2020

Norgesmesterskapet i fotball for menn 2020 skulle vært det 115. norgesmesterskapet i fotball, men ble avlyst grunnet koronavirusutbruddet i 2020. Medregnet mesterskapene som ikke ble spilt under annen verdenskrig, skulle NM i 2020 vært det 119. Bortsett fra krigsårene var 2020 første gang siden 1902 at mesterskapet ikke ble gjennomført.

Endringer i oppsett og avlysing av NM 
Etter at seks kvalifiseringskamper hadde blitt spilt, bestemte Norges Fotballforbund den 12. mars 2020 at kvalifiseringskamper til NM 2020 skulle utgå og at 128 lag basert på sportslige prestasjoner i 2019-sesongen ble kvalifisert til 1. runde grunnet koronavirusutbruddet.

Den 10. september besluttet forbundsstyret i Norges Fotballforbund å avlyse NM for menn. Bakgrunnen var situasjonen rundt koronavisusutbruddet, som ga et tett kampprogram, og vurderingen var at å gjennomføre NM ville øke risikoen for belastningsskader. Samtidig var det ikke åpnet for normal trening og kampgjennomføring på alle nivå i norsk fotball, noe som gjorde at alle klubber uansett ikke kunne delta.

Runder 
Rundeoppsett ifølge Norges Fotballforbunds hovedterminliste:
 1. kvalifiseringsrunde: hoveddato 21. mars
 2. kvalifiseringsrunde: 1. april
 1. runde: 22. april
 2. runde: 6. mai
 3. runde: 13. mai
 4. runde: 20. mai
 Kvartfinaler: 30. august
 Semifinaler: 23.-24. september
 Finale: 25. oktober

Se også 
 NM i fotball for kvinner 2020

Referanser

Eksterne lenker 
 

2020
Fotball i Norge i 2020
Fotball menn
Arrangementer påvirket av koronaviruspandemien